SL
C 63/36
Uradni list Evropske unije
20.2.2023
Sodba Splošnega sodišča z dne 14. decembra 2022 – Green Power Technologies/Komisija (Zadeva T-753/20) (1) (Arbitražna klavzula – Sedmi okvirni program za raziskave, tehnološki razvoj in predstavitvene dejavnosti (2007-2013) – Sporazum o nepovratnih sredstvih – Upravičeni stroški – Poročilo o preiskavi OLAF, s katerim je bilo ugotovljeno, da nekateri priglašeni stroški niso bili upravičeni – Vračilo plačanih zneskov – Dokazno breme – Uredba (EU, Euratom) št.
883/2013 – Obveznost obrazložitve – Neupravičena obogatitev – Ničnostna tožba – Poročilo OLAF – Akt, zoper katerega ni pravnega sredstva – Nedopustnost) (2023/C 63/44) Jezik postopka: španščina Stranke Tožeča stranka: Green Power Technologies, SL (Bollullos de la Mitación, Španija) (zastopnika: A. León González in A. Martínez Solís, odvetnika) Tožena stranka: Evropska komisija (zastopnika: B. Araujo Arce in J. Estrada de Solà, agenta) Intervenientka v podporo tožene stranke: Kraljevina Španija (zastopnika: L. Aguilera Ruiz in Á.
Ballesteros Panizo, agenta)
Predmet Tožeča stranka s tožbo na eni strani na podlagi člena 263 PDEU predlaga razglasitev ničnosti poročila Evropskega urada za boj proti goljufijam (OLAF) z dne 9. julija 2018 z opravilno številko B.4(2017)4393 in na drugi strani na podlagi člena 272 PDEU predlaga, naj se ugotovi, prvič, da so zneski, ki jih je Evropska komisija dala kot predujem za izvajanje sporazuma o nepovratnih sredstvih št.
2567509, ki je bil v okviru sedmega okvirnega programa za raziskave, tehnološki razvoj in predstavitvene dejavnosti (2007-2013) sklenjen za financiranje več ustreznih projektov, med katerimi je zlasti projekt Powair o razvoju „baterij cink-zračni tok za omrežje za distribucijo električne energije“, in katerih izterjava se zahteva z izdajo opomina št.
3242010798, ustrezali upravičenim stroškom, in drugič, da zneski, ki jih je Komisija zahtevala z izdajo opomina št.
3242010800 v zvezi s pogodbenimi kaznimi, niso bili izterljivi.
Izrek 1.
Tožba se zavrže. 2.
Družbi Green Power Technologies, SL se naloži, da poleg svojih stroškov nosi tudi stroške Evropske komisije.
3. Kraljevina Španija nosi svoje stroške.
(1)
UL C 53, 15.2.2021.
Sodba Splošnega sodišča z dne 14. decembra 2022 – PKK/Svet (Zadeva T-182/21) (1) (Skupna zunanja in varnostna politika – Omejevalni ukrepi, ki so bili proti PKK sprejeti v okviru boja proti terorizmu – Zamrznitev sredstev – Skupno stališče 2001/931/SZVP – Uredba (ES) št.
2580/2001 – Možnost uporabe za oboroženi spopad – Teroristična skupina – Dejanska podlaga sklepov o zamrznitvi sredstev – Odločitev pristojnega organa – Organ tretje države – Ponovna presoja – Obveznost obrazložitve – Sorazmernost – Pravica do obrambe – Pravica do učinkovitega sodnega varstva) (2023/C 63/45) Jezik postopka: angleščina Stranki Tožeča stranka: Kurdistan Workers’ Party (PKK) (zastopnici: A. van Eik in T. Buruma, odvetnici)